Document ID: /roh_data/filtered/swiss_laws_in_ROHinterleaved.jsonl.gz/5626

This text was translated from DE into Rumantsch Grischun.

Die Verwaltungskommission setzt sich zusammen aus:a. dem Präsidenten oder der Präsidentin des Bundesgerichts;b. dem Vizepräsidenten oder der Vizepräsidentin;c. höchstens drei weiteren Richtern und Richterinnen. Der Generalsekretär oder die Generalsekretärin nimmt mit beratender Stimme an den Sitzungen der Verwaltungskommission teil. Die Richter und Richterinnen nach Absatz 1 Buchstabe c werden vom Gesamtgericht für zwei Jahre gewählt; einmalige Wiederwahl ist zulässig. Die Verwaltungskommission trägt die Verantwortung für die Gerichtsverwaltung. Sie ist zuständig für:a. die Zuteilung der nebenamtlichen Bundesrichter und Bundesrichterinnen an die Abteilungen auf Antrag der Präsidentenkonferenz;b. die Verabschiedung des Voranschlags und der Rechnung zuhanden der Bundesversammlung;c. die Anstellung der Gerichtsschreiber und Gerichtsschreiberinnen und deren Zuteilung an die Abteilungen auf Antrag der Abteilungen;d. die Bereitstellung genügender wissenschaftlicher und administrativer Dienstleistungen;e. eine angemessene Weiterbildung des Personals;f. die Bewilligung von Nebenbeschäftigungen der ordentlichen Richter und Richterinnen nach Anhörung der Präsidentenkonferenz;g. die Wahrnehmung der Aufsicht über das Bundesstrafgericht und das Bundesverwaltungsgericht;h. sämtliche weiteren Verwaltungsgeschäfte, die nicht in die Zuständigkeit des Gesamtgerichts oder der Präsidentenkonferenz fallen. Fassung gemäss Anhang Ziff. 5 des BG vom 20. Juni 2014 über die Weiterbildung,  in Kraft seit 1. Jan. 2017 (AS 2016 689; BBl 2013 3729).

La Cumissiun administrativa sa cumpona:a. dal president dal Tribunal federal;b. dal vicepresident dal Tribunal federal;c. da maximalmain trais ulteriurs derschaders. Il secretari general prenda part a las sesidas da la Cumissiun administrativa cun vusch consultativa. Ils derschaders tenor l’alinea 1 litera c vegnan elegids da la Dretgira collectiva per ina durada da 2 onns e pon vegnir reelegids, però mo ina giada. La Cumissiun administrativa porta la responsabladad per l’administraziun dal Tribunal. Ella è cumpetenta per:a. attribuir ils derschaders federals en uffizi accessoric a las partiziuns sin proposta da la Conferenza dals presidents;b. deliberar il preventiv ed il quint per mauns da l’Assamblea federala;c. engaschar ils actuars da dretgira ed attribuir els a las partiziuns sin proposta da las partiziuns;d. metter a disposiziun avunda servetschs scientifics ed administrativs;e. ina furmaziun supplementara adequata dal persunal;f. permetter occupaziuns accessoricas dals derschaders ordinaris suenter avair consultà la Conferenza dals presidents;g. ademplir la surveglianza dal Tribunal penal federal e dal Tribunal administrativ federal;h. tut las autras fatschentas administrativas che na fan betg part da la cumpetenza da la Dretgira collectiva u da la Conferenza dals presidents. Versiun tenor la cifra 5 da l’agiunta da la LF dals 20 da zer. 2014 davart il perfecziunament, en vigur dapi il 1. da schan. 2017 (AS 2016 689; BBl 2013 3729).